เตรียมยื่นประกัน 7แกนนำ นปช.คดีก่อการร้ายอีกครั้ง7ก.พ.
นายนรินทร์พงศ์ จินาภักดิ์ นายกสมาคมทนายความแห่งประเทศไทย ในฐานะทนายความแกนนำแนวร่วมประชาธิปไตยต่อต้านเผด็จการแห่งชาติ (นปช.) กล่าวถึงความคืบหน้าในการช่วยเหลือยื่นขอประกันตัว 7 แกนนำ นปช.ว่า ทีมทนายความได้ประชุมหารือร่วมกันและได้ข้อสรุปว่า วันที่ 7 กุมภาพันธ์จะยื่นขอประกันตัวแกนนำ นปช.ทั้ง 7 คน ในคดีก่อการร้ายต่อศาลอีกครั้ง โดยช่วงเช้าจะเดินทางเข้าพบแกนนำเพื่อเซ็นเอกสารรับรองที่เรือนจำ จากนั้นจะยื่นขอประกันตัวต่อศาลในช่วงบ่าย โดยวางหลักทรัพย์ค้ำประกันคนละ 3 ล้านบาทเท่าเดิมส่วนเงื่อนไขการขอประกันตัวยังคงยืนยันเหตุผลเดิมคือการร่วมชุมนุม ตามสิทธิของรัฐธรรมนูญและข้อเสนอของคณะกรรมการอิสระตรวจสอบและค้นหาความจริง เพื่อความปรองดองแห่งชาติ (คอป.) ที่เสนอต่อรัฐบาลให้มีการปล่อยตัวชั่วคราวผู้ต้องขังสำหรับแกนนำ นปช. 7 คน ประกอบด้วย นายณัฐวุฒิ ใสยเกื้อ นพ.เหวง โตจิราการ นายก่อแก้ว พิกุลทอง นายนิสิต สินธุไพร นายขวัญชัย ไพรพนา นายวิภูแถลง พัฒนภูมิไทย และ นายยศวริศ ชูกล่อม หรือเจ๋ง ดอกจิก 
 นายนรินทร์พงศ์ จินาภักดิ์ นายกสมาคมทนายความแห่งประเทศไทย ในฐานะทนายความแกนนำแนวร่วมประชาธิปไตยต่อต้านเผด็จการแห่งชาติ (นปช.) กล่าวถึงความคืบหน้าในการช่วยเหลือยื่นขอประกันตัว 7 แกนนำ นปช.ว่า
การชุมนุมเดือนมีนาคม - พฤษภาคม 2553,คดีก่อการร้าย,คนเสื้อแดง,นปช.